

Αθήνα, 7 Ιουνίου 2022

Δ Ε Λ Τ Ι Ο Τ Υ Π Ο Υ

**CAMERATA JUNIOR**

**ΟΡΧΗΣΤΡΑ ΝΕΩΝ ΤΩΝ ΦΙΛΩΝ ΤΗΣ ΜΟΥΣΙΚΗΣ**

**Ακροάσεις για την επιλογή νέων μελών**

**Καλλιτεχνικό έτος 2022-2023**

**Η CAMERATA JUNIOR - Ορχήστρα Νέων των Φίλων της Μουσικής προκηρύσσει ακροάσεις για την επιλογή νέων μελών στα όργανα: Βιολί, Βιόλα, Βιολοντσέλο, Κοντραμπάσο.**

Ο Σύλλογος Οι Φίλοι της Μουσικής προκηρύσσει ακροάσεις για να πλαισιώσει το δυναμικό της Ορχήστρας Εγχόρδων Camerata Junior με επιπλέον μέλη. Οι ακροάσεις θα πραγματοποιηθούν στις **23 Ιουνίου 2022** στο Μέγαρο Μουσικής Αθηνών (από ώρα 12:00). Οι ενδιαφερόμενοι παρακαλούνται να υποβάλουν ηλεκτρονικά μέχρι τις 20 Ιουνίου απλή αίτηση στη Γραμματεία του Συλλόγου [sfm@megaron.gr](mailto:sfm@megaron.gr) αναφέροντας τα εξής στοιχεία τους: Ονοματεπώνυμο, όργανο, τηλέφωνα, E-mails, ημερομηνία γέννησης, Ωδείο/δάσκαλος, τάξη/επίπεδο σπουδών.

Οι υποψήφιοι θα ενημερωθούν προσωπικά για την προσέλευσή τους.

**Ρεπερτόριο ακροάσεων**

**Παιδικό τμήμα** (από 9 έως 15 ετών):

Οι υποψήφιοι θα εξετασθούν σε δύο κομμάτια επιλογής τους (κατά προτίμηση με συνοδεία πιανίστα δικής τους επιλογής), επιπέδου τουλάχιστον Γ’ Κατωτέρας και σε μία εκ πρώτης όψεως ανάγνωση (prima vista).

**Νεανικό τμήμα**

Οι υποψήφιοι θα συνοδεύονται στην ακρόαση από δικό τους πιανίστα.

Θα εξετασθούν σε μία εκ πρώτης όψεως ανάγνωση (prima vista) και επιπλέον:

Βιολί, Βιόλα, Βιολοντσέλο (από 15 έως 25 ετών): Στο πρώτο μέρος ενός κοντσέρτου της επιλογής τους και σε ένα δεξιοτεχνικό κομμάτι ή άσκηση.

Κοντραμπάσο (έως 28 ετών): Σε ένα έργο επιλογής τους.

Πληροφορίες για το Δελτίο Τύπου

Μαριάννα Αναστασίου Τ. 210 72 82 771

Υπεύθυνη Επικοινωνίας

Συλλόγου Οι Φίλοι της Μουσικής